pythainlp/thai-wiki-dataset-v4 huggingface dataset:
โกปาอาเมริกาเซนเตนาริโอ กลุ่มบี

ฟุตบอลโกปาอาเมริกาเซนเตนาริโอ กลุ่มบี ประกอบไปด้วย บราซิล, เอกวาดอร์, เฮติ, และ เปรู. เริ่มต้นลงเล่นในวันที่ 4 มิถุนายนและจะสิ้นสุดในวันที่ 12 มิถุนายน พ.ศ. 2559. เวลาทั้งหมดเป็น EDT .
ทีม.
<templatestyles src="Reflist/styles.css" />
ตารางคะแนน.
<section begin=groupb /><section end=groupb />
ใน รอบก่อนรองชนะเลิศ:
นัด.
เฮติ พบ เปรู.
<section begin=m3 /><section end=m3 />
บราซิล พบ เอกวาดอร์.
<section begin=m4 /><section end=m4 />
บราซิล พบ เฮติ.
<section begin=m11 /><section end=m11 />
เอกวาดอร์ พบ เปรู.
<section begin=m12 /><section end=m12 />
เอกวาดอร์ พบ เฮดิ.
<section begin=m19 /><section end=m19 />
บราซิล พบ เปรู.
<section begin=m20 /><section end=m20 />
โกปาอาเมริกาเซนเตนาริโอ กลุ่มซี

ฟุตบอลโกปาอาเมริกาเซนเตนาริโอ กลุ่มซี ประกอบไปด้วย เม็กซิโก, อุรุกวัย, จาเมกา, และ เวเนซุเอลา. เริ่มต้นลงเล่นในวันที่ 5 มิถุนายนและจะสิ้นสุดในวันที่ 13 มิถุนายน พ.ศ. 2559. เวลาทั้งหมดเป็น EDT .
ทีม.
<templatestyles src="Reflist/styles.css" />
ตารางคะแนน.
<section begin=groupc /><section end=groupc />
ใน รอบก่อนรองชนะเลิศ:
นัด.
จาเมกา พบ เวเนซุเอลา.
<section begin=m5 /><section end=m5 />
เม็กซิโก พบ อุรุกวัย.
<section begin=m6 /><section end=m6 />
อุรุกวัย พบ เวเนซุเอลา.
<section begin=m13 /><section end=m13 />
เม็กซิโก พบ จาเมกา.
<section begin=m14 /><section end=m14 />
เม็กซิโก พบ เวเนซุเอลา.
<section begin=m21 /><section end=m21 />
อุรุกวัย พบ จาเมกา.
<section begin=m22 /><section end=m22 />
ไอทีวี (เครือข่ายโทรทัศน์)

ไอทีวี  เป็นสถานีโทรทัศน์เชิงพาณิชย์ในสหราชอาณาจักร เริ่มส่งสัญญาณออกอากาศครั้งแรกเมื่อปี ค.ศ. 1955 ภายใต้ชื่อ อินดิเพนเดนต์เทเลวิชัน  ภายใต้การอุปถัมภ์ของการโทรทัศน์อิสระ (Independent Television Authority, ITA) เพื่อแข่งขันกับบีบีซี และยังเป็นเครือข่ายโทรทัศน์เชิงพาณิชย์ที่เก่าแก่ที่สุดในสหราชอาณาจักรอีกด้วย
องค์กร (เครือข่ายอื่น ๆ).
เจ้าราชดนัย (ยอดฟ้า ณ น่าน)

รองอำมาตย์เอก ร้อยตำรวจเอก เจ้าราชดนัย (น้อยยอดฟ้า ณ น่าน) หรือ เจ้าน้อยยอดฟ้า ณ น่าน เจ้าราชดนัยแห่งนครน่าน อดีตพระยาราชบุตรแห่งนครแพร่ และเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า
พระประวัติ.
เจ้าราชดนัย (ยอดฟ้า ณ น่าน) หรือ เจ้าน้อยยอดฟ้า ณ น่าน เป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้า มีเชษฐา-เชษฐภิคินี ร่วมเจ้ามารดารวม 13 องค์ คือ
เจ้าน้อยยอดฟ้า เสกสมรสกับเจ้าหญิงสุพรรณวดี เทพวงศ์ ราชธิดาในเจ้าพิริยเทพวงษ์ เจ้าผู้ครองนครแพร่องค์สุดท้าย กับแม่เจ้าบัวไหล เจ้าน้อยยอดฟ้า มีตำแหน่งเดิมเป็น "พระยาราชบุตร" พระยาราชบุตรนครแพร่ และรับราชการเป็นนายตำรวจอยู่ในเมืองนครแพร่ มียศเป็น "ร้อยตำรวจเอกพระยาราชบุตร" ต่อมาปีพ.ศ. 2446 ภายหลังจากกิดความไม่สงบขึ้นในเมืองนครแพร่ พระเจ้าสุริยพงษ์ผริตเดช เจ้าผู้ครองนครน่าน เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น "เจ้าราชดนัย" เจ้าราชดนัยแห่งนครน่าน ท่านจึงได้พาครอบครัวไปพำนักอยู่นครน่าน 
พิราลัย.
เจ้าราชดนัย (ยอดฟ้า ณ น่าน) เจ้าราชดนัยนครน่าน ป่วยเป็นโรคฝีในปอด จนกระทั่งถึงวันที่ 2 มีนาคม พ.ศ. 2460 ก็ได้ถึงแก่กรรม สิริชนมายุได้ 47 ปี
พระราชทานเพลิงศพ
วันที่ 20 มีนาคม พ.ศ. 2460 ทรงพระกรุณาโปรดเกล้าฯ ให้ส่งหีบเพลิงไปพระราชทานเพลิงศพ รองอำมาตย์เอก เจ้าราชดนัย (น้อยยอดฟ้า ณ น่าน) ที่วัดในจังหวัดน่าน แล้วพระราชทานเงิน ๑๐๐๐ สตางค์ ผ้าขาว ๒ พับ
พระยศ.
เจ้าราชดนัย (ยอดฟ้า ณ น่าน) ได้รับพระราชทานสัญญาบัตรบรรดาศักดิ์ ดังนี้
เหตุการณ์กบฏเงี้ยวปล้นเมืองแพร่.
ในปี พ.ศ. 2445 ได้เกิดความไม่สงบขึ้นในเมืองนครแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองนครแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหรีภัยการเมืองไปประทับเมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่น ๆ ถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่าง ๆ ร่วมถึงพระยาราชบุตร (เจ้าน้อยยอดฟ้า ณ น่าน) ก็ถูกถอดยศศักดิ์ ริบทรัพย์สมบัติ ให้ชดใช้ค่าเสียหายต่าง ๆ และให้ย้ายออกจากนครแพร่ ภายหลังเจ้าพระยาสุรศักดิ์มนตรี มีคำสั่งให้ร้อยตำรวจเอกพระยาราชบุตรนำกองกำลังตามขึ้นไปตีพวกโจรเงี้ยวที่แตกไปอยู่ตำบลสะเอียบ ซึ่งร้อยตำรวจเอกเพระยาราชบุตรก็สามารถกระทำงานที่มอบหมายสำเร็จ คือตีพวกกองโจรเงี้ยวจนแตกพ่ายไป ได้ริบทรัพย์จับเชลยกลับมาเป็นจำนวนมาก อันเป็นวิธีสร้างความดีลบล้างความผิดเพื่อหลีกเลี่ยงการประหารชีวิตเพราะสยามไม่ประสงค์จะให้กระทบกระเทือนใจเจ้านายเมืองเหนือ โดยเฉพาะอย่างยิ่งพระยาราชบุตรเป็นราชโอรสในพระเจ้าสุริยพงษ์ผริตเดช เจ้าผู้ครองนครน่าน ต่อมาปี พ.ศ. 2446 เจ้าบิดาได้ขอย้ายพระยาราชบุตรไปรับราชการที่เมืองนครน่าน และขอรับพระราชทานสัญญาบัตรเป็น “เจ้าราชดนัย” อันเป็นตำแหน่งใหม่ที่ไม่เคยมีมาก่อน ซึ่งพระบาทสมเด็จพระจุลจอมเกล้าเจ้าอยู่หัว ทรงเห็นชอบด้วย
ธิดา.
เจ้าราชดนัย (ยอดฟ้า ณ น่าน) สมรสกับเจ้าสุพรรณวดี เทพวงศ์ โดยเจ้าพิริยเทพวงษ์ได้ไปสู่ขอตามประเพณีล้านนาในปี พ.ศ. 2439 มีธิดา 2 คน คือ
โดยธิดาทั้งสองคือสายสัมพันธ์สองแผ่นดินแห่งนครแพร่ และนครน่าน
สโมสรฟุตบอลพัทยา ซิตี้

สโมสรฟุตบอลพัทยา ซิตี้ เป็นอดีตสโมสรฟุตบอลอาชีพในประเทศไทยในเมืองพัทยา จังหวัดชลบุรี 
พัทยา ซิตี้ ลงเล่นฟุตบอลลีกอาชีพในฤดูกาล 2016 (พ.ศ. 2559) เพียงฤดูกาลเดียวหลังจาก ศรีราชา ได้รับสิทธิ์แข่งขันคืนจาก ทวีวัฒนา แล้วจึงโอนสิทธิการแข่งขันลีกภูมิภาค ดิวิชัน 2 ให้กับสโมสร จากนั้นในฤดูกาลถัดมาพัทยา ซิตี้ จึงโอนสิทธิ์การลงเล่นให้กับทีม ห้วยแถลง ยูไนเต็ด ซึ่งปัจจุบันเปลี่ยนชื่อเป็น นครราชสีมา ยูไนเต็ด
เกย์โก ฟูฆิโมริ

เกย์โก โซฟิอา ฟูฆิโมริ อิกูชิ  หรือ เคโกะ ฟูจิโมริ (เกิดวันที่ 25 พฤษภาคม ค.ศ. 1975) เป็นนักการเมืองชาวเปรู บุตรสาวคนโตของอัลเบร์โต ฟูฆิโมริ อดีตประธานาธิบดีเปรู กับซูซานา อิกูชิ อดีตสุภาพสตรีหมายเลขหนึ่งแห่งเปรูและอดีตสมาชิกรัฐสภาเปรู 
ฟูฆิโมริเคยเป็นผู้สมัครรับเลือกตั้งเป็นประธานาธิบดีในการเลือกตั้งทั่วไปในเปรู ค.ศ. 2011 สังกัดพรรคพลัง 2011  ในครั้งนั้นเธอได้รับคะแนนเลือกตั้งมากเป็นอันดับที่สอง ส่วนในการเลือกตั้งทั่วไปในเปรู ค.ศ. 2016 เธอลงสมัครรับเลือกตั้งเป็นประธานาธิบดีในนามพรรคการเมืองเดียวกันซึ่งปัจจุบันเปลี่ยนชื่อเป็นพลังประชาชน
มอซซาเรลลา

มอซซาเรลลา  เป็นเนยแข็งชนิดหนึ่ง มีต้นกำเนิดจากภาคใต้ของประเทศอิตาลี ตามธรรมเนียมแล้วผลิตจากน้ำนมควายเมดิเตอร์เรเนียนอิตาลีด้วยกรรมวิธีปัสตาฟีลาตา  ซึ่งโดยหลัก ๆ แล้วเป็นการแช่ กวน และนวดลิ่มน้ำนมในอ่างหางนมร้อนหรือน้ำร้อน เนยแข็งที่ได้จะมีเนื้อสัมผัสกึ่งนุ่ม ยืดหยุ่น และมีกลิ่นรสไม่แรง นิยมนำไปใช้เป็นส่วนประกอบในพิซซาและอาหารจากพาสตาชนิดต่าง ๆ หรือเสิร์ฟกับมะเขือเทศฝานและใบโหระพาฝรั่งในสลัดกาปรี
มอซซาเรลลาได้รับการขึ้นทะเบียนการรับรองความชำนาญพิเศษแบบดั้งเดิม (Traditional Speciality Guaranteed) จากสหภาพยุโรปในปี พ.ศ. 2541 แผนการคุ้มครองนี้กำหนดให้มอซซาเรลลาที่จำหน่ายในสหภาพยุโรปต้องผลิตตามสูตรดั้งเดิม แต่ก็ไม่ได้กะเกณฑ์ที่มาของนมที่ใช้ผลิตเนยแข็งชนิดนี้ ดังนั้นจึงอาจใช้นมชนิดได้ก็ได้รวมทั้งนมวัว อย่างไรก็ตาม ในอิตาลี มอซซาเรลลาชนิดที่ผลิตจากนมควายเป็นชนิดที่มีความสำคัญและมีชื่อเสียง โดยมอซซาเรลลาควายของอิตาลีที่จำหน่ายในชื่อ "มอซซาเรลลาควายคัมปาเนีย"  ได้รับการขึ้นทะเบียนภายใต้แผนการการคุ้มครองการตั้งชื่อจากแหล่งกำเนิด (Protected Designation of Origin) ของสหภาพยุโรป และต้องผลิตในท้องที่ที่ได้รับการเลือกสรรในแคว้นคัมปาเนีย, ลัตซีโย, ปุลยา และโมลีเซเท่านั้น
มอซซาเรลลาสดโดยทั่วไปมีสีขาว แต่บางครั้งอาจมีสีครีมหรือสีเหลืองอ่อนขึ้นอยู่กับอาหารที่สัตว์กินเข้าไป เนื่องจากมอซซาเรลลาสดจะมีความชื้นสูง แต่เดิมจึงมักบริโภคภายในไม่กี่วันหลังจากผลิตเสร็จ แต่ก็สามารถเก็บไว้ในน้ำเกลือเข้มข้นได้นานประมาณหนึ่งสัปดาห์ หรือนานกว่านั้นเมื่อจำหน่ายในบรรจุภัณฑ์ที่ผนึกสุญญากาศ โดยมอซซาเรลลาที่มีความชื้นต่ำ (เพราะเอาน้ำออกมาก) สามารถแช่เย็นเก็บไว้ได้นานถึงหนึ่งเดือน และมอซซาเรลลาขูดฝอยที่มีวางจำหน่ายทั่วไปบางชนิดก็มีอายุการเก็บรักษานานถึงหกเดือน
ฟีลา (บริษัท)

ฟีลา  ตราสินค้าอุปกรณ์กีฬา, รองเท้า และเสื้อผ้าแฟชั่นสัญชาติเกาหลีใต้ ปัจจุบันมีสำนักงานทั่วโลกกว่า 11 แห่ง 
ฟีลา ก่อตั้งขึ้นมาเมื่อปี ค.ศ. 1909 โดยพี่น้องตระกูลฟีลาที่เมืองเบลลา, แคว้นปีเยมอนเต, ประเทศอิตาลี โดยเริ่มต้นจากการผลิตเสื้อผ้าให้แก่ผู้คนที่อาศัยตามแถบเทือกเขาแอลป์ โดยผลิตภัณฑ์หลักในช่วงแรกของบริษัทคือ ชุดชั้นใน ก่อนจะเปลี่ยนมาผลิตชุดกีฬาในช่วงทศวรรษที่ 70 เริ่มจากการได้รับการรับรองจากบิยอร์น บอร์ก นักเทนนิสชื่อดังชาวสวีเดน และได้รับความนิยมมากขึ้นเมื่อได้เข้าไปสู่แวดวงผลิตภัณฑ์กีฬาอย่างเต็มตัว
เดิมที ฟีลา เป็นตราสินค้าของบริษัทชอปโฮลดิงปาร์เตซิปาซีโอนี และขายให้กับ บริษัทกองทุนป้องกันความเสี่ยงสหรัฐเซอร์เบอรัสบริหารเงินทุน ในปี ค.ศ. 2003 หลังจากที่ทางบริษัทประสบกับภาวะกดดันด้านการเงิน เซอร์เบอรัสเป็นเจ้าของฟิลา ผ่าน บริษัทโฮลดิงกีฬาต่างประเทศซึ่งเป็นเจ้าของและดำเนินธุรกิจฟีลาทั่วทุกมุมโลกด้วยข้อยกเว้น ฟีลาเกาหลี ซึ่งเป็นบริษัทที่แยกออกมาดำเนินกิจกรรมต่างหากภายใต้ตราสินค้าเดียวกัน
ในเดือนมกราคม ค.ศ. 2007 บริษัทฟีลาอิตาลีและทั่วโลก ได้ถูกซื้อกิจการทั้งหมดจากฟีลาเกาหลี ซึ่งเป็นกลุ่มทุนของเอสบีไอ ซึ่งทำให้ฟีลากลายเป็นบริษัทสินค้ากีฬาที่ใหญ่ที่สุดในเกาหลีใต้
ในปี ค.ศ. 2009 แอนตาสปอร์ตส์ของจีนได้รับสิทธิในการใช้ตราสินค้าในประเทศจีน (ในชื่อ "ฟูลโปรสเปก") จากเบลล์อินเตอร์เนชันแนล ฟีลาเกาหลียังคงเป็นเจ้าของหุ้นร้อยละ 15 ของกิจการร่วมค้า ฟูลโปรสเปก
ในเดือนพฤษภาคม ค.ศ. 2011 ฟีลาเกาหลี ได้ควบรวมกิจการผู้ผลิตอุปกรณ์กอล์ฟ บริษัทแอกคิวช์เนต กลายเป็นเจ้าของใหม่ของผลิตภัณฑ์ไม้ชั้นนำระดับโลก เช่นเดียวกับไทลีสต์ ที่ 1.23 พันล้านเหรียญสหรัฐ
ในวัฒนธรรมร่วมสมัย.
ฟีลา ปรากฏอยู่ในวัฒนธรรมร่วมสมัย เช่น ปรากฏในการ์ตูนญี่ปุ่นแบบมังงะเรื่อง "The Prince of Tennis" ด้วยเป็นยี่ห้อของหมวกและรองเท้าของอิชิเซน เรียวมะ ตัวละครเอกในเรื่อง
ลอจิกโพรบ

ลอจิกโพรบ  เป็นอุปกรณ์ตรวจวัดค่าทางตรรกะในวงจรดิจิทัลอย่างง่าย มีลักษณะคล้ายปากกาขนาดใหญ่ ทำหน้าที่วัดแรงดันไฟฟ้าที่จุดใดจุดหนึ่งของวงจร และแสดงผลค่าตรรกะของจุดนั้นออกมาด้วยดวงไฟสถานะ
ลอจิกโพรบโดยปกติจะมีไฟแอลอีดีสีแดง เขียว และส้ม เพื่อแสดงผลสถานะตรรกะ สูง (1) ต่ำ (0) และพัลส์ (สูงต่ำสลับกัน) เมื่อใช้งาน จะต้องนำสายกราวด์ของโพรบไปต่อกับขั้วกราวด์ของวงจรที่ต้องการวัด พร้อมนำสายไฟเลี้ยงโพรบไปต่อยังไฟเลี้ยงของวงจร จากนั้นจิ้มปลายโพรบไปยังจุดที่ต้องการทราบค่า หากจุดนั้นมีตรรกะสูงหรือต่ำ ไฟสถานะสูง/ต่ำก็จะติดสว่างขึ้น หากเป็นการสูงต่ำสลับกัน ไฟสถานะพัลส์จะติดสว่างขึ้นด้วย แต่ถ้าจุดนั้นไม่มีสถานะ (แรงดันอยู่ระหว่างสองสถานะ อิมพีแดนซ์สูง หรือลอย) ไฟสถานะจะไม่ติดสว่าง
ลอจิกโพรบที่มีจำหน่ายโดยทั่วไปจะวัดระดับแรงดันตรรกะได้ทั้งแบบทีทีแอลและซีมอสตามการกดสวิตช์เลือก บางชนิดจะมีลำโพงขนาดเล็กอยู่ภายในซึ่งจะส่งเสียงที่ต่างกันตามระดับตรรกะที่วัดได้ (และส่งเสียงสองแบบสลับกันไปมาเมื่อวัดได้สถานะพัลส์) แต่ลอจิกโพรบมีข้อจำกัดสำคัญที่สามารถวัดสัญญาณได้ทีละเส้นเท่านั้น ซึ่งจะต้องใช้ลอจิกแอนะไลเซอร์แทน หากจำเป็นต้องวัดค่ามากกว่าหนึ่งเส้นพร้อม ๆ กันเพื่อเปรียบเทียบทางเวลา
สถานีรถไฟอาโอโมริ

สถานีรถไฟอาโอโมริ (; โรมาจิ: "Aomori-eki") เป็นสถานีรถไฟในเมืองอาโอโมริ ดำเงินงานโดยบริษัทรถไฟญี่ปุ่นตะวันออก (JR ตะวันออก) กับ รถไฟอาโอโมริ และเคยเป็นสถานีปลายทางของรถไฟทางไกลกลางคืนอาทิเช่นอาเกโบโนะและนิฮงไกเป็นต้น
รถด่วน.
ในปัจจุบันมีรถด่วนที่ให้บริการที่สถานีอาโอโมริดังนี้
นอกจากนี้ยังมีรถด่วนที่เคยให้บริการดังนี้
โกปาอาเมริกาเซนเตนาริโอ กลุ่มดี

ฟุตบอลโกปาอาเมริกาเซนเตนาริโอ กลุ่มดี ประกอบไปด้วย อาร์เจนตินา, แชมป์เก่า ชิลี, ปานามา, และ โบลิเวีย. เริ่มต้นลงเล่นในวันที่ 6 มิถุนายนและสิ้นสุดในวันที่ 14 มิถุนายน 2559. เวลาทั้งหมดเป็น EDT .
ทีม.
<templatestyles src="Reflist/styles.css" />
ตารางคะแนน.
<section begin=groupd /><section end=groupd />
นัด.
ปานามา พบ โบลิเวีย.
<section begin=m7 /><section end=m7 />
อาร์เจนตินา พบ ชิลี.
<section begin=m8 /><section end=m8 />
ชิลี พบ โบลิเวีย.
<section begin=m15 /><section end=m15 />
อาร์เจนตินา พบ ปานามา.
<section begin=m16 /><section end=m16 />
ชิลี พบ ปานามา.
<section begin=m23 /><section end=m23 />
อาร์เจนตินา พบ โบลิเวีย.
<section begin=m24 /><section end=m24 />
โกปาอาเมริกาเซนเตนาริโอ รอบแพ้คัดออก

โกปาอาเมริกาเซนเตนาริโอ รอบแพ้คัดออก จะเริ่มต้นในวันที่ 16 มิถุนายนและจะสิ้นสุดในวันที่ 26 มิถุนายน 2559 กับ รอบชิงชนะเลิศ ที่ สนามกีฬาเมตไลฟ์ ใน รัตเธอร์ฟอร์ดตะวันออก (รัฐนิวเจอร์ซีย์). เวลาทั้งหมดเป็น EDT .
ทีมที่เข้ารอบ.
แต่ละสองทีมที่ดีที่สุดจากสี่กลุ่มจะได้ผ่านเข้าสู่รอบแพ้คัดออก.
สายการแข่งขัน.
<section begin=bracket /><section end=bracket />
รอบก่อนรองชนะเลิศ.
สหรัฐอเมริกา พบ เอกวาดอร์.
<section begin=m25 /><section end=m25 />
เปรู พบ โคลอมเบีย.
<section begin=m26 /><section end=m26 />
อาร์เจนตินา พบ เวเนซุเอลา.
<section begin=m27 /><section end=m27 />
เม็กซิโก พบ ชิลี.
<section begin=m28 /><section end=m28 />
รอบรองชนะเลิศ.
สหรัฐอเมริกา พบ อาร์เจนตินา.
<section begin=m29 /><section end=m29 />
โคลอมเบีย พบ ชิลี.
<section begin=m30 /><section end=m30 />
นัดชิงอันดับที่สาม.
<section begin=m31 /><section end=m31 />
ยุคสวยงาม

ยุคสวยงาม ([bɛlepɔk]) เป็นศัพท์ที่ใช้เรียกยุคสมัยของประวัติศาสตร์ฝรั่งเศสและยุโรป มักอยู่ในช่วง ค.ศ. 1871–80 จนถึงจุดเริ่มต้นสงครามโลกครั้งที่หนึ่งใน ค.ศ. 1914 ตรงกับสมัยสาธารณรัฐฝรั่งเศสที่ 3 ซึ่งเป็นยุคที่มีความเป็นสุทรรศนนิยม, สันติภาพในระดับภูมิภาค, ความเจริญรุ่งเรืองทางเศรษฐกิจ, การขยายอาณานิคม และนวัตกรรมทางเทคโนโลยี วิทยาศาสตร์ และวัฒนธรรม
ยุคสวยงามเป็นคำจัดกัดความที่เกิดขึ้นภายหลัง โดยถือเป็น"ยุคทอง"ของยุโรปภาคพื้นทวีป ซึ่งตรงข้ามกับความน่ากลัวของสงครามนโปเลียนและสงครามโลกครั้งที่หนึ่ง ยุคสวยงามเป็นยุคสมัยที่นักประวัติศาสตร์ R. R. Palmer ได้กล่าวว่า: "อารยธรรมยุโรปบรรลุอำนาจสูงสุดในการเมืองโลก และได้ทุ่มเทขยายอิทธิพลแก่ผู้คนนอกทวีปยุโรปด้วย"
สำนักงานนโยบายและยุทธศาสตร์การค้า

สำนักงานนโยบายและยุทธศาสตร์การค้า (ชื่อย่อ: สนค., TPSO) หน่วยงานในกำกับของ กระทรวงพาณิชย์
ประวัติ.
สำนักงานนโยบายและยุทธศาสตร์การค้า หรือ สนค. จัดตั้งขึ้นเมื่อวันที่ 23 มกราคม พ.ศ. 2558 ตาม พระราชบัญญัติปรับปรุงกระทรวง ทบวง กรม (ฉบับที่ 13) พ.ศ. 2558 มีสมเกียรติ ตรีรัตนพันธ์ เป็นผู้อำนวยการคนแรก
อำนาจหน้าที่.
สำนักงานนโยบายและยุทธศาสตร์การค้า มีหน้าที่ดังต่อไปนี้
1. วางแผน จัดทำ ประสานและบูรณาการนโยบายและยุทธศาสตร์การค้าแห่งชาติ รวมถึงยุทธศาสตร์อื่นๆ ที่เกี่ยวข้อง เพื่อให้มีทิศทางการค้าที่ชัดเจนและเป็นเอกภาพ 
2. จัดทำและพัฒนาเครื่องมือชี้วัดและพยากรณ์เศรษฐกิจการค้า เพื่อเป็นเครื่องมือประกอบการกำหนดทิศทางและการบริหารด้านเศรษฐกิจของประเทศ ตลอดจนการเตือนภัยทางการค้า 
3. ศึกษา วิเคราะห์ ติดตามสถานการณ์การค้าการลงทุน เพื่อเสนอแนะประเด็นสำคัญ และกำหนดแนวทางในการสร้างโอกาสและช่องทางการค้าสำหรับภาคเอกชนนำไปใช้ประโยชน์ในการพัฒนาการค้า 
4. วิเคราะห์ และกำหนดกลุ่มสินค้า (sector) ที่สำคัญ เพื่อเสนอนโยบายและยุทธศาสตร์ภาพรวม ยุทธศาสตร์การค้ารายสินค้า รายตลาด เพื่อให้มีแนวทางการดำเนินงานในการแก้ไขปัญหาอุปสรรค ที่สามารถนำไปปฏิบัติได้อย่างมีประสิทธิภาพ และมีขีดความสามารถในการแข่งขันตลอดห่วงโซ่คุณค่า (value chain)
5. ประสานความร่วมมือและขับเคลื่อนการดำเนินงานภายใต้นโยบายและยุทธศาสตร์การค้าแห่งชาติ ตลอดจนการติดตามผลการดำเนินงานด้านการค้าจากหน่วยงานที่เกี่ยวข้อง 
6. เป็นศูนย์กลางระบบฐานข้อมูลสารสนเทศเชิงลึกด้านเศรษฐกิจการค้า และพัฒนาเทคโนโลยีและระบบสารสนเทศให้มีความทันสมัย รวมถึงสร้างเครือข่ายการแลกเปลี่ยนข้อมูลสารสนเทศเศรษฐกิจการค้าทั้งในประเทศและต่างประเทศ ตลอดจนเผยแพร่และให้คำปรึกษาด้านข้อมูล 
7. ทำหน้าที่เป็นเลขานุการคณะกรรมการนโยบายเศรษฐกิจระหว่างประเทศ (กนศ.) และคณะกรรมการนโยบายและยุทธศาสตร์การค้าแห่งชาติ (คคช.) 
8. ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานนโยบายและยุทธศาสตร์การค้าหรือตามที่รัฐมนตรีหรือคณะรัฐมนตรีมอบหมาย
หน่วยงานในสังกัด.
หน่วยงานในสังกัดสำนักงานนโยบายและยุทธศาสตร์การค้ามีดังต่อไปนี้
(1) สำนักงานเลขานุการกรม
(2) กองนโยบายและยุทธศาสตร์การค้าสินค้าเกษตร
(3) กองนโยบายและยุทธศาสตร์การค้าสินค้าอุตสาหกรรมและธุรกิจบริการ
(4) กองยุทธศาสตร์การพัฒนาความสามารถทางการแข่งขัน
(5) กองดัชนีเศรษฐกิจการค้า
แม่เจ้าแขกแก้ว

แม่เจ้าแขกแก้ว จักรคำขจรศักดิ์ หรือ เจ้าหญิงแขกแก้ว ณ ลำพูน เป็นชายาในเจ้าจักรคำขจรศักดิ์ เจ้าผู้ครองนครลำพูน องค์ที่ 10 เป็นราชธิดาในเจ้าบุรีรัตน์ (น้อยพรหมเทพ ณ ลำพูน) เจ้าบุรีรัตน์นครลำพูน กับเจ้าสุนา ณ ลำพูน
พระประวัติ.
เจ้าหญิงแขกแก้ว ณ ลำพูน มีพระนามเดิมว่า เจ้าหญิงแขกแก้วมาเมือง ณ ลำพูน เป็นราชธิดาในเจ้าบุรีรัตน์ (น้อยพรหมเทพ ณ ลำพูน) เจ้าบุรีรัตน์นครลำพูน กับเจ้าสุนา ณ ลำพูน ประสูติเมื่อวันเสาร์ที่ 2 กรกฎาคม พ.ศ. 2435 ตรงกับวันขึ้น 8 ค่ำ เดือน 9 เหนือ ปีมะโรง ณ คุ้มที่ประตูช้างสี ถนนรอบเมืองนอก นครลำพูน มีพี่น้องร่วมเจ้าบิดา เจ้ามารดา คือ
เมื่อเจ้าหญิงแขกแก้ว มีชันษาได้ 18 ปี ในพ.ศ. 2453 ได้เสกสมรสกับเจ้าจักรคำขจรศักดิ์ เจ้าผู้ครองนครลำพูนองค์ที่ 10 ตั้งแต่ยังดำรงตำแหน่งเป็นเจ้าบุรีรัตน์ นครลำพูน ต่อมาเจ้าหญิงแขกแก้วได้กลับมาอยู่กับเจ้าบิดาเจ้ามารดา ณ คุ้มประตูช้างสี และได้เริ่มต้นทำการค้าขายด้วยตัวเองจนมีฐานะดีขึ้นตามลำดับ
เจ้าหญิงแขกแก้ว มีอุปนิสัยใจคอเด็ดเดี่ยว มั่นคง มีความมานะ พยายามเป็นเลิศ มีความกตัญญูกตเวทีต่อบุพการีอย่างมีใครเสมอเหมือนมิได้ ทั้งเป็นผู้มีจิตวิทยาสูง ในขณะเดียวกันเจ้าหญิงก็มีจิตใจอ่อนโยน โอบอ้อมอารี มีความเมตตากรุณา ช่วยเหลือผู้อื่นเสมอ ตลอดชีวิตของท่านเต็มไปด้วยคุณงามความดี การทำบุญสุนทานและบำเพ็ญประโยชน์ต่อบุคคลทั่วไป
เจ้าหญิงแขกแก้ว ถึงแก่อนิจกรรมด้วยโรคชราเมื่อวันที่ 18 กันยายน พ.ศ. 2513 ตรงกับวันศุกร์ แรม 3 ค่ำ เดือน 12 เหนือ เวลา 20.50 น. ที่โรงพยาบาลลำพูน รวมสิริอายุได้ 78 ปี 2 เดือน
ราชบุตร ราชธิดา.
เจ้าหญิงแขกแก้ว มีราชบุตร ราชธิดากับเจ้าจักรคำขจรศักดิ์ คือ
ส่วน ราชบุตร และราชธิดาอีก 2 องค์ ถึงแก่อนิจกรรมหลังจากคลอดได้ไม่กี่วัน จึงยังไม่ทันตั้งชื่อ
อาร์ทูร์ แบร์เกิน

อาร์ทูร์ แบร์เกิน (24 ตุลาคม ค.ศ. 1875 - 1943) เป็นนักแสดงชายและผู้กำกับภาพยนตร์ ชาวออสเตรีย อาร์ทูร์ เสียชีวิตที่ค่ายกักกันเอาชวิทซ์ ระหว่าง ฮอโลคอสต์
ผลงานที่ได้รับการคัดเลือก.
นักแสดง
นักเขียนบท
ผู้กำกับภาพยนตร์
ยูทูเบอส์ไลฟ์

ยูทูเบอส์ไลฟ์  เป็นเกมแนวจำลองชีวิตและเกมแนวจำลองธุรกิจใดยพัฒนาโดยบริษัทอิสระของสเปน U-Play online เกมนี่วางจำหน่ายในสตีมสำหรับไมโครซอฟท์ วินโดวส์และโอเอสเทนในวันที่18 พฤษภาคมพ.ศ. 2559
รูปแบบ.
เกมนี่จะจำลองการดำเนินชีวิดคล้าย"Game Dev Tycoon"และ"The Sims"แต่จะต่างกันก็ตรงที่ผู้เล่นเป็นสมาชิกของยูทูบโดยเป็นนักแคสเกมก่อนและสะสมประสบการณ์ด้วย...
เรซิเดนต์อีวิล (วิดีโอเกม พ.ศ. 2545)

เรสซิเดนต์อีวิล (หรือชื่อที่เรียกในประเทศญี่ปุ่นคือ ไบโอฮาซาร์ด #เปลี่ยนทาง) เป็นวิดีโอเกมแนวสยองขวัญเอาชีวิตรอดที่พัฒนาและจัดจำหน่ายโดยแคปคอม ตัวเกมวางจำหน่ายสำหรับเครื่องเกมคิวบ์ในปี 2002 ตัวเกมเป็นเป็นการนำเกม "เรซิเดนต์อีวิล" ซึ่งเป็นภาคแรกในซีรีส์เกม "เรซิเดนต์อีวิล" บนเครื่องเพลย์สเตชัน นำมาทำใหม่
เมื่อได้จำหน่าย "เรสซิเดนต์อีวิล" ได้รับคำชื่นชมจากนักข่าววิดีโอเกม ด้วยกราฟิกและรูปแบบการเล่นที่ได้รับการพัฒนามากกว่าเกมดั้งเดิม และถูกวิจารณ์ว่าเป็นหนึ่งในเกมที่น่ากลัวและน่าประทับใจที่ดีที่สุดในซีรีส์ "เรสซิเดนต์อีวิล" อย่างไรก็ตาม ยอดขายของตัวเกมนั้นแย่กว่าที่คาดไว้ เพราะว่าพอร์ตลงเฉพาะอยู่ในเครื่องเกมคิวบ์ เท่านั้น จึงทำให้ยอดขายไม่ค่อยดีเท่าที่ควร ทำให้แคปคอมตัตสินใจเปลี่ยนทิศทางของซีรีส์ไปเป็นแนวแอ็กชั่น ในปี 2008 ตัวเกมได้รับการพอร์ตลงบนเครื่อง วี ซึ่งมีระบบควบคุมใหม่ และในปี 2015 เวอร์ชันความละเอียดสูงได้วางจำหน่ายบนไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360 และ เอกซ์บอกซ์วัน ซึ่งประสบความสำเร็จทั้งเสียงวิจารณ์และในเชิงพาณิชย์
เตา ชื่อซฺวิน

เตา ชื่อซฺวิน (刀世勋) หรือ เจ้าหม่อมคำลือ (召孟罕勒), เจ้าหม่อมศิริสุวรรณคำลือ (召勐西莉苏宛纳罕勒; กันยายน ค.ศ. 1928 – 1 ตุลาคม ค.ศ. 2017) เป็นพระมหากษัตริย์แห่งราชอาณาจักรหอคำเชียงรุ่ง องค์ที่ 41 และเป็นองค์สุดท้ายแห่งราชวงศ์ พญาเจือง หรือ ราชวงศ์อารยะโวสวนตาน ที่ปกครองอาณาจักรหอคำเชียงรุ่งมายาวนานถึง 790 ปี 
พระราชประวัติ.
เจ้าหม่อมคำลือ เสด็จพระราชสมภพเมื่อปี ค.ศ. 1928 เป็นพระราชบุตรของ เจ้าหม่อมแสงเมือง ซึ่งเป็นอนุชาของเจ้าหม่อมสุวรรณผาคราง พระเจ้าแผ่นดิน พระเจ้าแผ่นดินเชียงรุ่งองค์ที่ 40 แต่เจ้าหม่อมสุวรรณผาครางไม่มีพระราชบุตร จึงได้ขอเจ้าหม่อมคำลือมาเป็นราชบุตรบุญธรรม และไปเรียนหนังสือที่เมืองฉงชิ่งเมื่อพระชนมพรรษา 16 พรรษา จนถึงปี ค.ศ. 1944 ได้เข้า “พิธีฮับเมือง” แต่ในช่วงนั้นเกิด สงครามมหาเอเชียบูรพา (ค.ศ. 1939-1945) พิธีฮับเมืองจึงไม่สมบูรณ์ พระองค์ได้กลับไปเรียนหนังสือ และเสด็จกลับมาทำพิธีฮับเมืองครั้งที่สอง เมื่อ ค.ศ. 1948 ขณะพระชนมพรรษา 20 พรรษา 
หลังการเปลี่ยนแปลงการปกครองภายในประเทศจีน ราวปี ค.ศ. 1949-1950 พระองค์จึงกลายเป็น “กษัตริย์องค์สุดท้าย” โดยเปลี่ยนฐานันดรศักดิ์จากกษัตริย์เป็นสามัญชน โดยที่ยังมิได้ บริหารราชการแผ่นดินเลย เนื่องจากหลังจากทำพิธีฮับเมืองครั้งแรกแล้วพระองค์ได้ทรงแต่งตั้งให้เจ้าหม่อมแสนเมือง พระราชบิดาเป็นผู้สำเร็จราชการแทนพระองค์ จากนั้นพระองค์ก็เสด็จไปเรียนหนังสือต่อ
เจ้าหม่อมคำลือประทับอยู่ในเมืองคุนหมิง ประเทศจีน มีพระราชโอรสธิดา 4 พระองค์ พระราชโอรส 2 พระองค์องค์ พระราชธิดา 2 พระองค์ซึ่งรับราชการทั้งหมด เจ้าหม่อมคำลือ เสด็จสวรรคต เมื่อวันที่ 1 ตุลาคม ค.ศ. 2017 สิริพระชนมพรรษา 89 พรรษา 
ชีวิตหลังการเปลี่ยนแปลงการปกครอง.
หลังเปลี่ยนแปลงการปกครองแล้ว ท่านได้เรียนหนังสือในระดับมหาวิทยาลัยที่มหาวิทยาลัยยูนนาน และได้แต่งงานกับ สิว์ จิ๊ว เฟิน ชาวจีนคุนหมิง ในปี ค.ศ. 1953 ก่อนที่จะทำงานเป็นนักวิจัยด้านภาษาศาสตร์ อีก 8 ปี ที่สถาบันวิจัยชนชาติส่วนน้อยแห่งชาติ สังกัดสภาวิทยาศาสตร์ประเทศจีน ในมหาวิทยาลัยปักกิ่ง
ต่อมาเจ้าหม่อมแสนเมืองได้ขอให้รัฐบาลจีนย้ายทั้งสองกลับมาที่คุนหมิง โดยมาทำงานเป็นนักวิจัยด้านภาษาซึ่งรวมถึงอักษรไทลื้อ จนกระทั่ง ในปี ค.ศ. 1971 รัฐบาล จีนมีคำสั่งให้เจ้าหม่อมคำลือและภรรยาไปทำงานในชนบททำงานในสวนอ้อยใน อ.เชียงกุ ซึ่งอยู่ทางตอนเหนือของสิบสองปันนา เป็นเวลานาน ถึง 9 ปี
การใช้เวลาในสวนอ้อยนี้ สิว์ จิ๊ว เฟิน เล่าว่า สามารถพกหนังสือหรือตำราเข้าไปอ่านได้ด้วย และหลังจาก เติ้ง เสี่ยว ผิง ได้เป็นนายกรัฐมนตรีของจีนแล้ว เห็นว่านโยบายเอียงซ้าย นโยบายที่ให้เจ้านายไปใช้แรงงานในชนบท เป็นนโยบายที่ผิดพลาด ดังนั้นเจ้าหม่อมคำลือและภรรยาจึงมีโอกาสกลับคุนหมิง โดยทำงานเป็นนักวิจัยที่สถาบันวิจัยชนชาติในมหาวิทยาลัยชนชาติยูนนาน จนกระทั่งเกษียณอายุ โดยมีคุณวุฒิทางวิชาการคือ “ศาสตราจารย์” 
อย่างไรก็ดี หลังจากเกษียณอายุแล้ว ทางการจีนได้ให้ฐานะ ทางสังคมแก่ เจ้าหม่อมคำลือในฐานะเจ้านายเก่าคือเป็น รองประธานสภาที่ปรึกษาการเมืองระดับมณฑล และ กรรมการสภาที่ปรึกษาการเมืองแห่งชาติ ซึ่งมีที่พัก และ รถประจำตำแหน่งให้ แต่ปัจจุบันท่านก็ได้เกษียณจากทุกตำแหน่งแล้ว 
ทั้งนี้ เจ้าหม่อมคำลือมีพระราชอนุชาพระนาม เจ้าหม่อมมหาวัง ประทับอยู่ที่อำเภอแม่สาย จังหวัดเชียงราย ของประเทศไทย แต่ปัจจุบันก็สิ้นพระชนม์แล้ว คงเหลือแต่พระบุตร ซึ่งอยู่ที่แม่สาย และรวมถึงในกรุงเทพฯ ที่ใช้ นามสกุล “คำลือ” เพื่อเป็นที่ระลึกถึง “เจ้าหม่อมคำลือ” กษัตริย์องค์สุดท้ายของอาณาจักรไทลื้อ เจ้าหม่อมคำลือในปัจจุบัน ยังเป็นที่รักและเคารพของชาวไทลื้อ
ดาวเทียมแบล็กไนต์

ดาวเทียมแบล็กไนต์  เป็นดาวเทียมที่โคจรอยู่ใกล้กับวงโคจรขั้วโลก ถูกคาดการณ์โดยนักทฤษฎีสมคบคิด ว่าเป็นดาวเทียมที่ถูกส่งมาจากสิ่งมีชีวิตจากต่างดาวเมื่อราว 13,000 ปีที่แล้ว นักวิจารณ์และสถาบันกระแสหลักได้เรียกข้อมูลดังกล่าวว่าเป็นทฤษฎีสมคบคิดเนื่องจากประกอบด้วยข้อมูลที่ยังไม่ถูกเปิดเผยจำนวนมาก อย่างไรก็ตาม ในปี ค.ศ. 1988 องค์การนาซาก็ได้ถ่ายภาพดาวเทียมดังกล่าวไว้ได้ ซึ่งผู้เชียวชาญได้ให้ความเห็นว่าน่าจะเป็นวัตถุที่หลุดมาจากการปฏิบัติภารกิจทางอวกาศมากกว่า 
หลักฐานเกี่ยวกับดาวเทียมดวงนี้มีขึ้นครั้งแรกในปี ค.ศ. 1899 เมื่อนิโคลา เทสลา กำลังทำการทดลอง เขาก็ได้ยินสัญญาณวิทยุประหลาดจากนอกโลก และครั้งต่อมาในปี 1928 เมื่อนักวิทยุสมัครเล่น เยอร์เกิน ฮัลส์ ในกรุงออสโลได้ยินเสียงก้องประหลาดจากนอกโลก สื่อรายงานว่าสัญญาณวิทยุในปี ค.ศ. 1899 และ ค.ศ. 1928 นั้นยังคงเป็นปริศนา เนื่อกจากขณะนั้นมนุษยชาติยังไม่มีดาวเทียมเป็นของตนเอง ต่อมาในปี ค.ศ. 1973 นักเขียนชาวสกอต ดังคัน ลูนัน ได้วิเคราะห์สัญญาณวิทยุที่ตรวจรับได้โดยฮัลส์และคนอื่น ๆ และได้คาดการณ์ว่าดาวเทียมดังกล่าว น่าจะเป็นของมนุษย์ต่างดาวและมีอายุราว 13,000 ปีมาแล้ว เขายังอธิบายอีกว่าดาวเทียมดังกล่าวน่าจะมีต้นกำเนิดมาจากระบบดาว ซึ่งอยู่ห่างจากโลก 203 ปีแสง แม้เขาจะกลับคำในภายหลังว่าสมมติฐานของเขานั้นผิดผลาด และการคาดการณ์ดังกล่าวมีขึ้นโดยกระบวนการที่ไม่เป็นวิทยาศาสตร์
คุ้มเจ้าบุรีรัตน์ (น้อยหนู)

คุ้มเจ้าบุรีรัตน์ เรือนไม้สักขนาดใหญ่ที่สุดในเมืองนครแพร่ ขณะนั้น ตั้งอยู่ที่บริเวณประตูชัย ตำบลในเวียง อำเภอเมืองแพร่ เป็นคุ้มของเจ้าบุรีรัตน์ (เจ้าน้อยหนู มหายศปัญญา) แต่เป็นที่น่าเสียดายเพราะคุ้มเจ้าบุรีรัตน์ถูกไฟไหม้ใน พ.ศ. 2513
ประวัติ.
คุ้มเจ้าบุรีรัตน์ สร้างขึ้นโดยพระยาบุรีรัตน์ (เจ้าน้อยหนู มหายศปัญญา) ประมาณ พ.ศ. 2443 เพราะเป็นปีที่เจ้าน้อยหนู ได้รับตำแหน่งเป็นพระยาบุรีรัตน์นครแพร่ เป็นเรือนไม้สักขนาดใหญ่ที่สุดในเมืองนครแพร่ในสมัยนั้น ตามบันทึกรายงานการตรวจราชการของพระเจ้าลูกยาเธอ พระองค์เจ้าเพ็ญพัฒน์หลังเหตุการณ์เงี้ยวปล้นเมืองแพร่ เพียง 3 เดือน ได้กล่าวถึงสิ่งที่ไม่คาดคิดว่าจะมีในเมืองนครแพร่ เมื่อเทียบกับเมืองอื่นในลาวเฉียง คือที่พักซึ่งบ่งบอกสถานะทางเศรษฐกิจของผู้ครอบครอง คือบ้านของพระยาบุรีรัตน์ (เจ้าน้อยหนู มหายศปัญญา) และบ้านของพระไชยสงคราม (นายจอน เตมิยานนท์) ดังนี้
<templatestyles src="แม่แบบ:คำพูด/style.css" /><br>
ได้เห็นบ้านพระยาบุรีรัตน์ซึ่งราษฎรเรียกกันว่าเจ้า ดูเป็นเรือนใหญ่โตงามเกินคนอย่างพระยาบุรีจะอยู่ แต่เขาเปนผู้มั่งมีมาก เพราะมีป่าไม้ทำ" แสดงให้เห็นว่าเจ้านายเมืองอื่นในตำแหน่งเจ้าบุรีรัตน์ไม่ได้พักอาศัยอยู่ในคุ้มลักษณะนี้ เนื่องจากสมัยนั้นนิยมมุงหลังคาด้วยหญ้าคา ใบตองตึง หรือไม้เล็กๆ ทำคล้ายกระเบื้องดินขอ..
<templatestyles src="แม่แบบ:คำพูด/style.css" /><br>
ที่พักของข้าพระพุทธเจ้านั้น เปนบ้านใหญ่โตมาก เปนเรือนไม้กระดาน ไม่ได้ทาสี มีห้องรับแขกใหญ่โตมาก ห้องเขียนหนังสือ ห้องรับพระราชทานเข้า ห้องนอน ห้องอาบน้ำพร้อมบริบูรณ์ดี เปนราคา 18,000 บาท..
จะเห็นว่าเป็นคุ้มที่ใหญ่โตและทันสมัย เพราะในอดีตห้องน้ำของเจ้านาย เพียงแค่นำไม้ไผ่สานหรือผ้ามากั้นบริเวณเรือนชานเท่านั้น และราคา 18,000 บาท มีค่ามาก เทียบกับเจ้าหลวงยืมเงินของหลวงมาใช้ไม่ถึง 10,000 บาท ยังเป็นหนี้แทบล้มละลาย "ดังปรากฏในหนังสือประวัติศาสตร์เมืองแพร่ ฉบับ พ.ศ. 2550 โดยอบจ.แพร่"
คุ้มเจ้าบุรีรัตน์ถูกไฟไหม้ใน พ.ศ. 2513 เป็นที่น่าเสียดายกับสถาปัตยกรรมอันทรงคุณค่าของจังหวัดแพร่
สถาปัตยกรรม.
คุ้มหลังนี้เป็นอาคารแบบไทยผสมยุโรป โดยเป็นเรือนไม้สักทองขนาดใหญ่ 2 ชั้นทรงไทยล้านนาผสมยุโรป มีห้องเสาถึง 15 ห้อง เรือนรูปสี่เหลี่ยม ตรงกลางโล่งเพื่อรับลม ชั้นสอง มีทางเชื่อม (สะพาน) จากฝั่งด้านหนึ่งไปยังอีกด้านหนึ่ง ประดับตกตกแต่งลวดลายด้วยไม้ฉลุที่เรียกว่าลาย“ขนมปังขิง”อยู่ทั่วตัวอาคาร
คณะมนตรียุโรป

คณะมนตรียุโรป หรือ ที่ประชุมยุโรป  เป็นเวทีการประชุมที่ประกอบด้วยผู้นำรัฐบาลของแต่ละรัฐสมาชิกสหภาพยุโรป พร้อมทั้งประธานที่ประชุมยุโรปและประธานคณะกรรมาธิการยุโรป นอกจากนี้ผู้แทนสหภาพฝ่ายต่างประเทศและนโยบายความมั่นคงยังเข้าร่วมประชุมด้วย ที่ประชุมยุโรปมีการประชุมครั้งแรกอย่างไม่เป็นทางการใน ค.ศ. 1975 และมีการจัดตั้งขึ้นเป็นสถาบันของสหภาพยุโรปอย่างเป็นทางการเมื่อ ค.ศ. 2009 โดยผลของสนธิสัญญาลิสบอน การประชุมที่ประชุมยุโรปจะมีขึ้นอย่างน้อยสองครั้งทุกหกเดือน โดยปกติมักจะมีขึ้นในอาคารยูโรปาในกรุงบรัสเซลส์
ที่ประชุมยุโรปไม่มีอำนาจที่มีผลตามกฎหมาย แต่มติและผลของที่ประชุมยุโรปนั้นมีอิทธิพลและส่งผลต่อทิศทางการเมือง การบังคับใช้เป็นกฎหมายต้องอาศัยมติคณะกรรมาธิการยุโรป อย่างไรก็ตาม มติหรือข้อสรุปของที่ประชุมยุโรปอาจนำไปสู่การออกกฎหมายต่าง ๆ
นิพิธ ฮันเก้

ฐิติฉัตร ฮันเก้ หรือชื่อเดิม นิพิธ ฮันเก้, ปานุวัฒน์ ฮันเก้ (ชื่อเล่น: เบนซ์) เป็นนักแสดง และนายแบบชายชาวไทย สังกัดกันตนา (ช่อง 7)
ประวัติ.
ฐิติฉัตร ฮันเก้ มีชื่อตั้งแต่เข้าวงการว่า 'นิพิธ ฮันเก้ โดยเปลี่ยนชื่อจริงเป็น ปานุวัฒน์ ฮันเก้ แต่ล่าสุดเปลี่ยนชื่อเล่นกลับมาใช้ชื่อ “เบนซ์” เหมือนเดิม ส่วนชื่อจริงเปลี่ยนใหม่เป็น ฐิติฉัตร (ชื่อเล่น: เบนซ์) เกิดเมื่อวันที่ 1 มกราคม พ.ศ. 2524 เป็นนักแสดงชายชาวไทย
เข้าสู่วงการด้วยการถ่ายแบบ และแสดงมิวสิควีดีโอเพลง "รักฉันจะมีแต่เธอ" ของ ปาน ธนพร แวกประยูร เมื่อปีพ.ศ. 2543 จากนั้นได้เซนต์สัญญาเป็นนักแสดงสังกัดกันตนา และมีผลงานละครหลายเรื่อง ได้แก่ ดาวหลงฟ้า ภูผาสีเงิน, ทายาทอสูร, แก้วตาหวานใจ เป็นต้น
นอกเหนือจากงานละคร ฐิติฉัตรก็ได้มีงานอีเว้นท์ เดินแบบบนแคทวอล์ก เป็นดีเจ และงานพิธีกร ด้านชีวิตส่วนตัว จบการศึกษาระดับปริญญาตรี คณะสถาปัตยกรรมศาสตร์ มหาวิทยาลัยรังสิต ปัจจุบันหันเหไปทำงานอาร์ต วาดรูป พวกกำแพงใหญ่ๆตามมหาวิทยาลัย เป็นงานศิลปะทำฟรี เพื่อการกุศล เพื่อสังคม
ฟูจิตสึ

บริษัท ฟูจิตสึ มหาชนจำกัด (; โรมาจิ: "ฟูจิสื คะบุชิกิ-ไกฉะ") เป็นบริษัทข้ามชาติของญี่ปุ่น มีสำนักงานใหญ่ตั้งอยู่ในกรุงโตเกียว ผลิตภัณฑ์คืออุปกรณ์และบริการเทคโนโลยีด้านสารสนเทศ เป็นผู้จัดหาอุปกรณ์ไอทีที่ใหญ่เป็นอันดับสี่ของโลกเรียงตามรายได้ (รองจาก IBM, HP และ Accenture) ฟูจิตสึยังเป็นบริษัทด้านไอทีที่เก่าแก่เป็นอันดับสองของโลกรองจากไอบีเอ็ม เมื่อแรกก่อตั้งใช้ชื่อว่า Fuji Telecommunications Equipment Manufacturing และเป็นบริษัทที่ผลิตคอมพิวเตอร์เครื่องแรกของประเทศญี่ปุ่น ปัจจุบันฟูจิตสึเป็นหนึ่งในบริษัทที่ได้รับความเชื่อมั่นมากที่สุดในโลก และติดหนึ่งในทำเนียบ 500 บริษัทชั้นนำของโลก
อาสนวิหารพระนางมารีอาปฏิสนธินิรมล

อาสนวิหารพระนางมารีอาปฏิสนธินิรมล  เป็นอาสนวิหารประจำมิสซังโรมันคาทอลิกจันทบุรี ตั้งอยู่บริเวณริมคลองจันทบุรี ตรงข้ามชุมชนริมน้ำจันทบูร ตำบลจันทนิมิต อำเภอเมือง จังหวัดจันทบุรี วิหารปัจจุบันนี้เป็นหลังที่ 5 โดยบาทหลวงเอมิล ออกัสต์ กอลมเบต์ ชาวฝรั่งเศส ได้ทำพิธีเสกขึ้นในวันที่ 10 มกราคม พ.ศ. 2452 และก่อสร้างขึ้นโดยคุณพ่อเปรีกาล เดิมวิหารติดยอดแหลมบริเวณหอระฆังทั้ง 2 หอ แต่ในช่วงสงครามโลกครั้งที่สอง ปี พ.ศ. 2483 ทางรัฐบาลได้มีคำสั่งให้ทำการรื้อออกด้วยเหตุผลว่าจะเป็นเป้าทิ้งระเบิดจากเครื่องบินรบ จนภายหลังสงครามยุติก็ได้นำมาติดตั้งอีกครั้งในวันที่ 11 ธันวาคม พ.ศ. 2552 วิหารแห่งนี้มีอายุรวมแล้วกว่า ปี
ประวัติความเป็นมา.
อาสนวิหารนับเป็นวิหารที่อยู่คู่ชุมชนชาวจันทบูรมาช้านาน นับตั้งแต่รัชสมัยสมเด็จพระที่นั่งท้ายสระ จนถึงปัจจุบัน
คุณค่าทางสถาปัตยกรรม.
อาสนวิหารพระนางมารีอาปฏิสนธินิรมล นับเป็นหนึ่งในวิหารที่มีสวยงามที่สุดแห่งหนึ่งในประเทศไทย และเป็นโบสถ์ระดับชั้นอาสนวิหารแห่งเดียวในฝั่งตะวันออกของไทย มีจุดเด่นที่เด่นชัดคือยอดแหลมบนหอระฆัง 2 หลัง ภายในวิหารมีการตกแต่งเพดานเป็นท้องเรือไม้โนอาห์ ช่องบานกระจกแบบกอทิก และกระจกงานกระจกสี นอกจากนี้ภายในยังมีแม่พระที่มีความล้ำค่า ซึ่งตกแต่งด้วยพลอยกว่า 200,000 เม็ด หรือกว่า 2 หมื่นกะรัต และฐานซึ่งหล่อขึ้นด้วยเงินบริสุทธิ์ ประดับองค์ด้วยทองคำและพลอยชนิดต่างๆ วิหารแห่งนี้ได้รับรางวัลอนุรักษ์อาคารดีเด่น ประจำปี 2542 จากสมาคมสถาปนิกสยามในพระบรมราชูปถัมภ์อีกด้วย
พี่ว้ากตัวร้ายกับนายปีหนึ่ง

SOTUS The Series พี่ว้ากตัวร้ายกับนายปีหนึ่ง เป็นซีรีส์ที่สร้างจากนิยาย SOTUS พี่ว้ากตัวร้ายกับนายปีหนึ่ง โดย BitterSweet ซึ่งโด่งดังในเว็บ เด็กดี.คอม เป็นเรื่องราวเกี่ยวกับระบบการรับน้อง (โซตัส) เดิมทีนิยายเรื่องนี้ถูกซื้อลิขสิทธิ์โดย Felloww และกำกับโดย ณิชภูมิ ชัยอนันต์ แต่ต่อมาสร้างร่วมกับ จีเอ็มเอ็มทีวีและกำกับโดย ผดุง สมาจาร โดยมีนักแสดงชุดใหม่เกือบทั้งหมดยกเว้นนักแสดงนำทั้ง 2 ได้แก่ปราชญา เรืองโรจน์ และ พีรวัส แสงโพธิรัตน์
เรื่องย่อ.
เรื่องราวระหว่าง 'ก้องภพ' เด็กปีหนึ่งผู้ไม่ชอบและเข้าใจในระบบนี้เท่าไหร่นัก ได้เกิดการปีนเกลียว 'อาทิตย์' เฮดว้ากปีสามสุดโหดขึ้น จึงเกิดเป็นความขัดแย้งระหว่างรุ่นพี่และรุ่นน้องเข้า แต่ในความขัดแย้งนั้น ความสัมพันธ์ระหว่าง อาทิตย์ และ ก้องภพ ก็ได้ก่อขึ้นเงียบๆ ในใจของทั้งสองอย่างไม่รู้ตัว
ไอม์ซอร์รี (สีดา)

"I'M SORRY (สีดา)" เป็นซิงเกิลเปิดตัวอัลบั้มของ เดอะรู๊บ ในอัลบั้ม Thai Machine ในปี พ.ศ. 2559 ประพันธ์เนื้อร้อง-แต่งทำนองโดย ศิวพงษ์ เหมวงศ์, Mildvocalist และเรียบเรียงโดยวง The Rube, Mildvocalist ออกจำหน่ายครั้งแรกในวันที่ 17 มีนาคม พ.ศ. 2559
ที่มาของเพลง.
ที่มาของเพลงนี้ได้แรงบันดาลใจจากเรื่องราวความรักระหว่าง “พระราม” และ “นางสีดา” ในวรรณคดีไทยเรื่อง “รามเกียรติ์” ที่เกิดเหตุการณ์มากมาย ทำให้พระรามเกิดความเข้าใจผิด จนต้องสูญเสียความรักและความเชื่อใจจากนาง­สีดา และเมื่อพระรามได้รู้ความจริง ก็ไม่สามารถแก้ไขอะไรได้อีก จึงเป็นที่มาของเพลงนี้ ที่พวกเขาอยากสื่อความรู้สึกสำนึกผิดของอี­กฝ่ายไม่ได้ตั้งใจทำลงไป
แนวเพลง.
เพลงนี้เป็นแนวเพลงที่ถูกเรียกว่า “Modern Traditional” ซึ่งเป็นการนำเอาวัฒนธรรมไทยในแขนงต่างๆ เช่น ลูกทุ่ง, ไทยเดิม, ฉ่อย ผสมผสานกับความเป็นดนตรีสากลสมัยใหม่ ทั้ง Funk, Hip-Hop, R&B, Rock ฯลฯ
ให้ทุกคนได้เข้าถึงเสน่ห์เอกลักษณ์ความเป็­นไทยมากขึ้น
การตอบรับ.
เพลง "I'M SORRY (สีดา)" ได้ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คณะกรรมการนโยบายรัฐวิสาหกิจ

คณะกรรมการนโยบายรัฐวิสาหกิจ (ชื่อย่อ: คนร.) เป็นคณะกรรมการที่จัดตั้งขึ้นเพื่อให้การกำกับดูแลและติดตามผลการดำเนินงานของรัฐวิสาหกิจทั้งระบบเป็นไปอย่างมีประสิทธิภาพ มีความเป็นเอกภาพ สามารถแก้ไขปัญหาต่าง ๆ ได้ รวมถึงส่งเสริมและสนับสนุนให้ภาคเอกชนเข้าร่วมลงทุนในกิจการของรัฐ โดยคำนึงถึงประโยชน์สูงสุดของรัฐและประชาชนเป็นสำคัญ และกำหนดนโยบายและอำนาจหน้าที่ให้แก่สำนักงานคณะกรรมการนโยบายรัฐวิสาหกิจ กระทรวงการคลัง
ประวัติ.
คณะกรรมการนโยบายและกำกับดูแลรัฐวิสาหกิจ.
ต่อมาเมื่อวันที่ 26 มิถุนายน พ.ศ. 2557 คณะรักษาความสงบแห่งชาติได้ออกคำสั่งฉบับที่ 75/2557 แต่งตั้งคณะกรรมการชุดใหม่ขึ้นมาแทนคณะกรรมการกํากับนโยบายด้านรัฐวิสาหกิจ ในชื่อ คณะกรรมการนโยบายและกำกับดูแลรัฐวิสาหกิจ
คณะกรรมการนโยบายรัฐวิสาหกิจ.
ต่อมา ในระเบียบสำนักนายกรัฐมนตรีว่าด้วยการกำหนดนโยบายและกำกับดูแลรัฐวิสาหกิจ พ.ศ. 2557 ได้กำหนดให้แต่งตั้ง คณะกรรมการนโยบายรัฐวิสาหกิจ ขึ้นมาแทนคณะกรรมการนโยบายและกำกับดูแลรัฐวิสาหกิจ
ตามมาตรา 5 (1) และมาตรา 6 แห่งพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. 2562 ทั้งนี้ มาตรา 41 ได้ให้คณะกรรมการนโยบายรัฐวิสาหกิจชุดเดิมปฏิบัติหน้าที่ไปอีก 180 วัน เพื่อดำเนินการสรรหาและแต่งตั้งกรรมการผู้ทรงคุณวุฒิ มาปฏิบัติหน้าที่คณะกรรมการนโยบายรัฐวิสาหกิจตามพระราชบัญญัติต่อไป
เรือนยอดบรมมังคลานุสรณีย์

เรือนยอดบรมมังคลานุสรณีย์ เป็นเรือนยอดที่มีจำนวน 9 ยอด ตามรัชกาล ซึ่งนับเป็นเรือนยอดที่สูงสุดในประวัติศาสตร์ศิลปะไทย โดยเรือนยอดที่มีอยู่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว มีเพียง 5 ยอด คือ พระที่นั่งศิวาลัยมหาปราสาท ในพระบรมมหาราชวัง
เดิมเรือนยอดนี้ตั้งอยู่ทางด้านทิศตะวันออกของพระที่นั่งอนันตสมาคม ภายในเขตพระราชวังดุสิต ในพื้นที่แขวงดุสิต เขตดุสิต กรุงเทพมหานคร แต่ได้รื้อถอนในปี พ.ศ. 2566 เพื่อย้ายไปประดิษฐานที่พิพิธภัณฑ์ศิลป์แผ่นดิน ตำบลเกาะเกิด อำเภอบางปะอิน จังหวัดพระนครศรีอยุธยา 
ประวัติ.
เรือนยอดนี้จัดสร้างโดยสถาบันสิริกิติ์ เพื่อน้อมเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสเฉลิมพระเกียรติพระบรมวงศานุวงศ์หลายพระองค์หลายโอกาส ดังนี้
โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนามว่า เรือนยอดบรมมังคลานุสรณีย์ หมายถึง "เรือนยอดที่สร้างขึ้นเป็นที่ระลึกเฉลิมพระเกียรติในโอกาสอันเป็นมงคลยิ่งใหญ่" โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาทรงตัดริบบิ้นเปิดเรือนยอดนี้เมื่อวันที่ 10 มิถุนายน พ.ศ. 2559
อย่างไรก็ตาม สถาบันสิริกิติ์ได้ดำเนินการรื้อถอนเรือนยอดบรมมังคลานุสรณีย์ออกจากที่ตั้งเดิมภายในพระราชวังดุสิตเมื่อปี พ.ศ. 2566 เพื่อย้ายไปประดิษฐานที่พิพิธภัณฑ์ศิลป์แผ่นดิน ตำบลเกาะเกิด อำเภอบางปะอิน จังหวัดพระนครศรีอยุธยา แทน
ลักษณะ.
เรือนยอดบรมมังคลานุสรณีย์มีลักษณะเป็นเรือนโถง หน้าบันทั้ง 9 ยอดจะมีพระปรมาภิไธย, พระนามาภิไธย และอักษรพระนามของทุกพระองค์ที่เกี่ยวข้องกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้แก่
บ็อบเกิลส์

บ๊อบเกิร์ลส์ (เกาหลี: 단발머리) เป็นอดีตวงดนตรีในแนวเกิร์ลกรุป สัญชาติเกาหลีใต้ สังกัดโครมเอนเตอร์เทนเมนต์ เปิดตัวเมื่อปี ค.ศ. 2014 และปิดตัวลงเมื่อต้นปี ค.ศ. 2015
ประวัติ.
บ๊อบเกิร์ลส์ เปิดตัวในฐานะรุ่นน้องของเครยอนป๊อป วงเกิร์ลกรุปในสังกัดเดียวกันที่โด่งดังประสบความสำเร็จไปก่อนหน้านั้น โดยมีเอกลักษณ์เฉพาะตัวคือ สมาชิกในวงต่างไว้ผมสั้นหรือผมบ๊อบ โดยทางต้นสังกัดได้กล่าวว่า "โดยปกติเมื่อหญิงสาวตัดผมยาวของพวกเธอก็หมายความว่าพวกเธอจะผ่านเข้าสู่การเปลี่ยนแปลงทางจิตใจบางอย่าง ในทำนองเดียวกันบ๊อบเกิร์ลส์มีจุดมุ่งหมายที่จะเป็นตัวแทน การเปลี่ยนแปลงของความเป็นผู้หญิงในยุคของเรา"
บ๊อบเกิร์ลส์ เปิดตัวด้วยการโชว์เคสครั้งแรกเมื่อวันที่ 10 มิถุนายน ค.ศ. 2014 ที่ย่านกังนัม ในกรุงโซล และในวันเดียวกันก็ได้เผยแพร่มิวสิกวิดีโอซิงเกิล "No Way" และต่อมาด้วยซิงเกิลที่สอง "Oh My Boy" จากนั้นได้ออกรายการเอ็ม! เคาต์ดาวน์ ในวันที่ 12 มิถุนายน และในวันที่ 30 กรกฎาคม ทางต้นสังกัดก็ได้โปรโมต "Oh My Boy" ด้วยการแสดงโชว์ในรายการโชว์แชมป์เปียน และในวันถัดมาอัลบั้มชุดแรกของทางวงก็ได้วางจำหน่าย ในชื่อชุด "The 1st Single Album" พร้อมกับอัลบั้ม "Summer Repackage" ซึ่งเป็นการรีมิกซ์ผลงานในอัลบั้มแรกด้วย
ในปลายปีเดียวกัน บ๊อบเกิร์ลส์ได้ร่วมกับศิลปินอีกหลายวงในสังกัด ในอัลบั้มพิเศษชุด "Chrome Family – A Very Special Christmas" เนื่องในโอกาสวันคริสต์มาส โดยอัลบั้มเปิดให้ดาวน์โหลดกันได้ในวันที่ 3 ธันวาคม พร้อมกับมิวสิกวิดีโอซิงเกิล "Love Christmas"
ต่อมาในวันที่ 24 กุมภาพันธ์ ค.ศ. 2015 ทางโครมเอนเตอร์เทนเมต์ได้แถลงว่า จีนา หนึ่งในสมาชิกวงได้ป่วยเป็นสมองอักเสบ ซึ่งเพิ่งตรวจพบเมื่อปลายปีที่ผ่านมา จึงได้ตัดสินใจยุติบทบาทของวง และยกเลิกสัญญากับสมาชิกที่เหลือ เพื่อให้ทุกคนแยกย้ายเข้าสังกัดใหม่ได้ เป็นอันยุติบ๊อบเกิร์ลส์ลงในที่สุด หลังจากเปิดตัวมาเพียงแค่ 8 เดือนเท่านั้น
การรุกวิสตูลา–โอเดอร์

การรุกวิสตูลา-โอเดอร์ เป็นการรุกที่ประสบความสำเร็จของกองทัพแดงในแนวรบด้านตะวันออก และสงครามโลกครั้งที่สองในยุโรปในเดือนมกราคมปี 1945 โดยที่กองทัพแดงสามารถปลดปล่อยกรากุฟ, กรุงวอร์ซอ และ พอซนาน 
กองทัพแดงได้สร้างความแข็งแกร่งให้กับหัวสะพานสำคัญหลายแห่งโดยมีจอมพล เกออร์กี จูคอฟ และจอมพล อีวาน โคเนฟ เป็นผู้บัญชาการ ตรงกันข้ามกับ กลุ่มกองทัพเยอรมันเอที่นำโดยพลเอก โจเซฟ ฮาร์เบ (ในไม่ช้าก็ถูกแทนที่ด้วยพลเอกแฟร์ดีนันท์ เชอร์เนอร์) ซึ่งมีจำนวนมากกว่า 5: 1 ภายในไม่กี่วัน ผู้บัญชาการเยอรมันได้สั่งอพยพค่ายกักกัน และส่งผู้ต้องขังไปทางตะวันตก โดยที่ชาวเยอรมันเริ่มหนีเช่นกัน ในเวลาน้อยกว่าสองสัปดาห์ กองทัพแดงรุกได้ถึง 300 ไมล์ (483 กม.) จากวิสตูลาไปยังโอเดอร์ เพียง 43 ไมล์ (69 กม.) จะถึงกรุงเบอร์ลินที่ไม่ได้รับการป้องกัน แต่จูคอฟสั่งให้หยุดการโจมตีเนื่องจากการต่อต้านโดยเยอรมันอย่างต่อเนื่องในทางด้านเหนือ (พอเมอเรเนีย) และการรุกหน้าสู่กรุงเบอร์ลินจะต้องล่าช้าออกไปจนถึงเดือนเมษายน
โทโคฟีรอล

โทโคฟีรอล (ย่อ TCP) เป็นกลุ่มสารประกอบอินทรีย์ โดยเฉพาะอย่างยิ่งสารฟีนอลหมู่เมทิล หลายชนิดเกี่ยวข้องกับวิตามินอี
แอลฟา-โทโคฟีรอล (α-tocopherol) พบมากในอาหารยุโรป โดยเฉพาะในน้ำมันมะกอกและน้ำมันดอกทานตะวัน ในขณะที่แกมมา-โทโคฟีรอล (γ-tocopherol) พบมากในอาหารอเมริกัน โดยเฉพาะในน้ำมันถั่วเหลืองและน้ำมันข้าวโพด
รูปแบบ.
วิตามินอีมีโครงสร้าง 8 แบบ แยกเป็นโทโคฟีรอล 4 แบบและโทโคไทรเอนอล 4 แบบ ทั้งหมดมีวงแหวนโครเมนกับหมู่ไฮดรอกซิลที่ให้ไฮโดรเจนเพื่อลดอนุมูลอิสระ และมีโซ่ข้างแบบไฮโดรโฟบิกที่สามารถผ่านเยื่อหุ้มเซลล์ได้ ทั้งโทโคฟีรอลและโทโคไทรเอนอลมีรูปแบบแอลฟา (α), บีตา (β), แกมมา (γ) และเดลตา (δ) ซึ่งจำแนกได้จากจำนวนและตำแหน่งของหมู่เมทิลบนวงแหวนโครเมน
เมื่อใช้เป็นวัตถุเจือปนอาหาร โทโคฟีรอลจะมีเลขอีคือ E306 แอลฟา-โทโคฟีรอลคือ E307 แกมมา-โทโคฟีรอลคือ E308 และเดลตา-โทโคฟีรอลคือ E309 ทั้งหมดได้รับการอนุญาตให้ใช้เป็นสารต้านอนุมูลอิสระในสหรัฐอเมริกา สหภาพยุโรป ออสเตรเลียและนิวซีแลนด์
ประวัติ.
จากการทดลองให้สารอาหารกับหนู เฮอร์เบิร์ต แมคลีน อีแวนส์สรุปในปี ค.ศ. 1922 ว่าหากหนูไม่ได้รับสารอาหารจากจมูกข้าวสาลี หนูจะไม่มีการปฏิสนธิ เขาจึงสกัดสารดังกล่าวแล้วระบุสูตรเคมี C29H50O2 และตั้งชื่อสารชนิดนี้ว่า "โทโคฟีรอล" ซึ่งมาจากภาษากรีก τόκος (tókos แปลว่า กำเนิด) และ φέρειν (phérein แปลว่า นำพา) และต่อท้ายด้วย -ol เพื่อระบุว่าเป็นสารกลุ่มแอลกอฮอล์ โครงสร้างถูกระบุในภายหลังในปี ค.ศ. 1938
แหล่งที่พบ.
ในสารอาหาร 100 กรัม จะมีวิตามินอี:
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
โรคพร่อง.
โรคพร่องวิตามินอีทำให้เกิดโรคทางระบบประสาท เช่น โรคกล้ามเนื้อเสียการประสานงานจากสมองน้อยและไขสันหลังโรคกล้ามเนื้อและโลหิตจาง
เซเด เลกาเนส

กลุบเดปอร์ติโบเลกาเนส เอเซอาเด  เป็นสโมสรฟุตบอลในประเทศสเปน จากเมืองเลกาเนส ในแคว้นมาดริด ก่อตั้งขึ้นเมื่อวันที่ 23 มิถุนายน ค.ศ. 1928 ปัจจุบันลงเล่นอยู่ในเซกุนดาดิบิซิออน ลีกรองสูงสุดของประเทศ โดยใช้ สนามกีฬาเทศบาลบูร์ตาร์เก เป็นสนามเหย้าซึ่งมีความจุ 12,454 ที่นั่ง
ประวัติ.
สโมสรก่อตั้งขึ้นอย่างเป็นทางการเมื่อวันที่ 23 มิถุนายน ค.ศ. 1928 โดย เฟลิก เปเรซ เด ลา ซิอานา โดยมีรามอน เดล เอียโร เป็นประธานสโมสรคนแรก อย่างไรก็ตามสโมสรต้องหยุดการดำเนินการในปี ค.ศ. 1936 เนื่องจากสงครามกลางเมืองสเปน และกลับมาดำเนินกิจการสโมสรอีกครั้งในวันที่ 4 กันยายน ค.ศ. 1946
เลกาเนส ใช้เวลาส่วนใหญ่กับการลงเล่นลีกระดับล่าง ในปี ค.ศ. 1977 สโมสรได้เลื่อนชั้นสู่ เตร์เซราดิบิซีออน ซึ่งเป็นลีกรองลำดับที่สี่ได้สำเร็จ หลังจากที่เคยลงเล่นในลีกนี้แล้วเป็นเวลา 7 ปีรวมกัน เมื่อครั้งเป็นลีกรองลำดับที่สาม
ในอีก 10 ปีต่อมาในปี ค.ศ. 1987 เลกาเนสได้เลื่อนชั้นสู่เซกุนดาดิบิซิออน เบได้สำเร็จ และสามารถเลื่อนชั้นสู่ เซกุดาดิบิซิออน ได้ในอีก 6 ปีต่อมาและใช้เวลา 11 ฤดูกาลอยู่ในลีกนี้ติดต่อกันนับจากนั้น โดยผลงานที่ดีที่สุดคือการจบลำดับที่ 8 บนตารางคะแนนลีกในข่วงฤดูกาล 1995–96 และ 1996–97
ในฤดูกาล 2015–16 เลกาเนส ได้เลื่อนชั้นสู่ ลาลิกา ลีกสูงสุดเป็นครั้งแรกในประวัติศาสตร์สโมสรได้สำเร็จ โดยเกิดขึ้นในวันที่ 4 มิถุนายน ค.ศ. 2016 จากการเอาชนะ เซเด มิรานเดส 1–0 ที่สนามกีฬาเทศบาลอันดูวา ซึ่งทำให้ทีมจบลำดับที่ 2
ฤดูกาลแรกของพวกเขาในลีกสูงสุดได้รับการพิสูจน์ว่าเป็นเรื่องยาก เมื่อทีมจบลงด้วยอันดับที่ 17 ซึ่งห่างจากโซนตกชั้นไม่กี่คะแนน ในฤดูกาลถัดมาของพวกเขาจบลงในลักษณะเดียวกันและจบที่อันดับ 17 อีกครั้ง ในฤดูกาล 2018-19 เลกาเนสทำผลงานได้ดียิ่งขึ้นกว่า 2 ฤดูกาลแรก ด้วยการจบลำดับที่ 13
ในวันที่ 24 มกราคม ค.ศ. 2018 เลกาเนส สร้างประวัติศาสตร์การผ่านเข้ารอบ โกปาเดลเรย์ รอบรองชนะเลิศ ได้เป็นครั้งแรก หลังจากการเอาชนะ เรอัลมาดริด ในรอบก่อนรองชนะเลิศ ได้ด้วยผลคะแนน 2–1 ที่สนามกีฬาซานเตียโก เบร์นาเบว โดยในรอบรองชนะเลิศพวกเขาพบกับเซบียา ซึ่งทีมได้พ่ายแพ้ไปด้วยผลคะแนนรวมสองนัด 3–1 (นัดแรก 1–1 นัดที่สอง 0–2) 
 "ณ วันที่ 20 กุมภาพันธ์ ค.ศ. 2020"
ผู้เล่นชุดปัจจุบัน.
<templatestyles src="Template:Football squad player/styles.css" />
คาโนนิคัล (บริษัท)

คาโนนิคัล  เป็นบริษัทที่ทำงานเกี่ยวกับซอฟต์แวร์คอมพิวเตอร์ มีสำนักงานอยู่ที่กรุงลอนดอน ประเทศอังกฤษ ก่อตั้งโดย มาร์ก ชัทเทิลเวิร์ธ เพื่อให้การสนับสนุนและจำหน่ายบริการต่าง ๆ สำหรับอูบุนตูและโครงการที่เกี่ยวข้อง นอกจากนี้ ยังมีสำนักงานในประเทศอื่น ๆ อีกมากกว่า 30 ประเทศ
วารินทร์ ลิ้มศักดากุล

นายวารินทร์ ลิ้มศักดากุล (เกิด 16 กันยายน พ.ศ. 2495) อดีตสมาชิกสภาผู้แทนราษฎรจังหวัดเชียงใหม่ 1 สมัย และเป็นนักธุรกิจชาวเชียงใหม่
ประวัติ.
วารินทร์ ลิ้มศักดากุล เกิดเมื่อวันที่ 16 กันยายน พ.ศ. 2495 เป็นบุตรของปรีชา กับคำนวณ ลิ้มศักดากุล มีพี่น้อง 5 คนสำเร็จการศึกษาระดับมัธยมศึกษาตอนต้น จากโรงเรียนมงฟอร์ตวิทยาลัยสมรสกับนางสุพรรณ ลิ้มศักดากุล
งานการเมือง.
วารินทร์ เข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2523 และ พ.ศ. 2528 ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2531 สังกัดพรรคกิจสังคม และดำรงตำแหน่งเพียงสมัยเดียว
สมาชิกสภาผู้แทนราษฎร.
วารินทร์ ลิ้มศักดากุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การทำงาน.
วารินทร์ ลิ้มศักดากุล ประกอบธุรกิจเกี่ยวกับเคมีเกษตร อาทิ บริษัท ลิ้มศักดากุลเคมีเกษตร จำกัด บริษัท ลิ้มศักดากุลอุตสาหกรรมการเกษตร จำกัด
นอกจากงานการเมือง และงานธุรกิจ นายวารินทร์ ยังมีบทบาทสำคัญในการบริจาคทรัพย์สินสร้างวัดปู่ฮ่อ อำเภอหางดง จังหวัดเชียงใหม่ เมื่อปี พ.ศ. 2548
เอลเอสโกเรียล

พระราชฐานซานโลเรนโซเดเอลเอสโกเรียล  หรือเรียกอย่างย่อว่า เอลเอสโกเรียล ในอดีตเป็นที่ประทับของกษัตริย์แห่งสเปน สร้างขึ้นในรัชสมัยของพระเจ้าเฟลีเปที่ 2 มีรูปแบบสถาปัตยกรรมเรอแนซ็องส์ เริ่มสร้างเมื่อ ค.ศ. 1563 และแล้วเสร็จใน ค.ศ. 1584 ตั้งอยู่ในเมืองซานโลเรนโซเดเอลเอสโกเรียล บริเวณเชิงเขาอาบันโตส ราว 45 กิโลเมตรทางตะวันตกเฉียงเหนือของกรุงมาดริด เป็นหนึ่งในเขตพระราชฐานที่มีอยู่มากมายในประเทศสเปน แต่เอลเอสโกเรียลมีความพิเศษกว่าที่ภายในมีส่วนต่าง ๆ อย่างครบครัน ทั้งอาราม พระราชวัง โรงเรียน และพิพิธภัณฑสถาน
เอลเอสโกเรียลประกอบด้วยหมู่อาคารสองสถาปัตยกรรมที่มีความสำคัญทางประวัติศาสตร์และวัฒนธรรม หมู่อาคารแรกคืออารามหลวง และหมู่อาคารที่สองคือ "ลากรังคียาเดลาเฟรสเนดา"  ที่ประทับเพื่อเสด็จล่าสัตว์อันมีความสงบเงียบซึ่งตั้งอยู่ห่างออกไปห้ากิโลเมตร ทั้งสองสถานที่นี้มีสถาปัตยกรรมร่วมอันบ่งชี้ถึงอำนาจของราชวงศ์สเปนและอำนาจของศาสนจักรโรมันคาทอลิกในแผ่นดินสเปนระหว่างคริสต์ศตวรรษที่ 16 ถึง 17 ปัจจุบันเอลเอสโกเรียลเป็นสำนักงานใหญ่ของคณะสงฆ์แห่งนักบุญออกัสติน
พระเจ้าเฟลีเปที่ 2 ผู้ทรงยึดมั่นในคาทอลิก ทรงตอบโต้ต่อการปฏิรูปศาสนาฝ่ายโปรเตสแตนต์ที่บังเกิดไปทั่วทวีปยุโรปในคริสต์ศตวรรษที่ 16 โดยอุทิศเวลาทั้งรัชกาลของพระองค์ (ค.ศ. 1556–1598) ตลอดจนทองคำมหาศาลที่ได้จากอาณานิคมสเปนในโลกใหม่ไปในการยับยั้งการแผ่ขยายของนิกายโปรเตสแตนต์ แม้ว่าความพยายามของพระองค์บางส่วนประสบผลสำเร็จในระยะยาว แต่กระแสการปฏิรูปคาทอลิกที่เกิดขึ้นในช่วงเวลาเดียวกันกลับรบกวนพระองค์เสียมากกว่าตลอดสามสิบปีแรกของการตัดสินพระทัยสร้างเอลเอสโกเรียล
ในวันที่ 2 กันยายน ค.ศ. 1984 องค์การยูเนสโกได้ประกาศให้พระราชฐานซานโลเรนโซแห่งเอลเอสโกเรียลเป็นมรดกโลกทางวัฒนธรรม ปัจจุบันเอลเอสโกเรียลเป็นหนึ่งในสถานที่ท่องเที่ยวยอดนิยม สามารถเดินทางไปกลับจากกรุงมาดริดได้ภายในวันเดียว แต่ละปีมีนักท่องเที่ยวเข้าเยี่ยมชมกว่าห้าแสนคน
วัดม่อนพระยาแช่

วัดม่อนพระยาแช่ หรือ วัดม่อนพญาแช่ เป็นวัดสำคัญตั้งอยู่เลขที่ 279 หมู่ 1 ตำบลพิชัย อำเภอเมือง จังหวัดลำปาง ภายในวัดเป็นที่ตั้งของพระธาตุม่อนพระยาแช่ เป็นปูชนียสถานอันเก่าแก่ของจังหวัดลำปาง และได้รับการขึ้นทะเบียนเป็นโบราณสถาน ในปี พ.ศ. 2478
ประวัติ.
วัดม่อนพระยาแช่ ตั้งอยู่บนเนินเขาชื่อ "ม่อนไก่เขี่ย" ตำบลพิชัย อำเภอเมืองลำปาง จังหวัดลำปาง สร้างขึ้นใน พ.ศ. 2353 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สังกัดคณะสงฆ์มหานิกาย วัดมีเนื้อที่ 350 ไร่ ส่วนใหญ่เป็นภูเขาสูง ซึ่งเป็นที่ตั้งของพระธาตุม่อนพระยาแช่
วัดม่อนพระยาแช่ แต่เดิมไม่มีพระสงฆ์จำพรรษาอยู่ประจำ จนกระทั่งใน พ.ศ. 2499 พระครูศรีปริยัติกิติ์ ได้รับแต่งตั้งเป็นเจ้าอาวาสวัดม่อนพระยาแช่
ใน พ.ศ. 2515 พระบาทสมเด็จพระเจ้าอยู่หัว ภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ และพระเจ้าลูกเธอ ได้เสด็จพระราชดำเนินมานมัสการพระธาตุม่อนพระยาแช่ เมื่อวันที่ 16 มกราคม พ.ศ. 2515
ต่อมาเจ้าคณะจังหวัดลำปาง ได้แต่งตั้งพระครูประโชติคณารักษ์ เป็นเจ้าอาวาสวัดม่อนพระยาแช่ เมื่อวันที่ 1 ธันวาคม พ.ศ. 2522 และวัดม่อนพระยาแช่ได้รับการพัฒนาเรื่อยมา ต่อมาโครงการชลประทานลำปาง ได้สร้างอ่างเก็บน้ำห้วยโจ้ ขึ้นที่ด้านหลัง วัดม่อนพระยาแช่ เพื่อกักเก็บน้ำใว้ใช้ในวัด และใน พ.ศ. 2524 จังหวัดลำปาง ได้อนุมัติงบประมาณก่อสร้างถนนลาดยางตลอดสาย จากถนนพหลโยธินจนเข้าถึงวัดม่อนพระยาแช่ รวมระยะทาง 5 กิโลเมตร
นพเก้า ศรีบุญเรือง

พันเอก นพเก้า ศรีบุญเรือง หรือ เสธนพ เป็นผู้ฝึกสอนมวยไทย ทั้งมวยไทยเลิศฤทธิ์, มวยไทยโบราณ และศิลปะการต่อสู้ป้องกันตัว แห่งโรงเรียนนายร้อยพระจุลจอมเกล้า
ทั้งนี้ นพเก้า ศรีบุญเรือง ยังเป็นผู้ฝึกสอนมวยไทยเลิศฤทธิ์คนแรกของมาร์โก เด เชซาริส และเป็นผู้ให้ความร่วมมือกับสถาบันมวยโบราณนานาชาติ (IMBA) อย่างต่อเนื่อง ในการเผยแพร่วิชาความรู้ของมวยไทยเลิศฤทธิ์ และมวยไทยโบราณ ทั่วโลก
นอกจากนี้ นพเก้า ศรีบุญเรือง ยังเป็นนักยูโดสายดำขั้น 2 จากโดโดกัน ประเทศญี่ปุ่น และยูโดสายดำชั้น 3 จากสมาคมยูโดแห่งประเทศไทย ในพระบรมราชูปถัมภ์
ประวัติ.
ในช่วงปี พ.ศ. 2526 ถึง 2549 นพเก้า ศรีบุญเรือง ได้เป็นผู้ตัดสินกีฬายูโด และในช่วงปี พ.ศ. 2525 ถึง 2550 เขาได้เป็นประธานผู้ตัดสินกีฬายูโดของกรมพลศึกษา
รวมทั้งเป็นผู้ตัดสินกีฬารักบี้ฟุตบอลในช่วงปี พ.ศ. 2529 ถึง 2549 และเป็นประธานผู้ตัดสินกีฬารักบี้ฟุตบอล ของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ เมื่อปี พ.ศ. 2549
สรุปเหรียญโอลิมปิกเยาวชนฤดูหนาว 2016

สรุปเหรียญโอลิมปิกเยาวชนฤดูหนาว 2016 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2016 ณ เมืองลีลแฮมเมอร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016
      เจ้าภาพ (นอร์เวย์)
<onlyinclude></onlyinclude>
โรงแรม ดับเบิ้ลยู กรุงเทพฯ

โรงแรม ดับเบิ้ลยู กรุงเทพฯ (อังกฤษ: W Bangkok) เป็นโรงแรมระดับ 5 ดาว ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร บริหารงานโดยแมริออท อินเตอร์เนชั่นแนล ภายใต้แบรนด์ ดับเบิ้ลยู โฮเท็ล แอนด์ รีสอร์ท
ข้อมูลทั่วไป.
โรงแรม ดับเบิ้ลยู กรุงเทพฯ เปิดอย่างเป็นทางการ เมื่อวันที่ 7 ธันวาคม ปี 2555 ดำเนินงานก่อสร้างโดย บริษัท P&T กรุ๊ป มีบริษัทโซดา (S.O.D.A, Thailand) เป็นผู้ออกแบบตกแต่งภายใน และมีบริษัท Avroko เป็นผู้ดูแลเรื่องพรอพ งานศิลปะที่จัดโชว์ในโรงแรม ตัวอาคารเป็นตึกสูง 31 ชั้น มีห้องพักทั้งหมด 403 ห้อง ตั้งอยู่บนถนนสาทรเหนือ ตรงข้ามกับตึกอาคารสำนักงานเอ็มไพร์ทาวเวอร์ และเดอะเฮ้าส์ออนสาทร อาคารอนุรักษ์ที่อยู่ภายใต้การดูแลโดยกรมศิลปากร ได้ถูกเช่าจากสำนักงานทรัพย์สินส่วนพระมหากษัตริย์ เพื่อปรับปรุง ตกแต่งและเปิดเป็นร้านอาหารและบาร์ เมี่อปี 2558 ที่ผ่านมา 
เดอะเฮ้าส์ออนสาทร.
เดอะเฮ้าส์ออนสาทร (บ้านสาทร) สร้างขึ้นเมื่อ พ.ศ. 2432 ในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นบ้านของหลวงสาทรราชายุตก์ นักธุรกิจผู้ร่ำรวย และเป็นผู้ริเริ่มขุดคลองสาทร ในปี พ.ศ. 2467 ตัวอาคารได้รับการดัดแปลงเป็นโรงแรมโฮเต็ล รอแยล และสถานทูตของสหภาพแห่งสาธารณรัฐสังคมนิยมโซเวียต (สหพันธรัฐรัสเซียในปัจจุบัน) ในปี พ.ศ. 2491 และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารถูกเช่าโดยบริษัท นอร์ท สาธร เรียลตี้ จำกัด เพื่อปรับปรุงอาคารเป็นเดอะเฮ้าส์ออนสาทรเป็นส่วนหนึ่งของโรงแรม ดับเบิ้ลยู กรุงเทพ อาคารตึกประกอบไปด้วยสี่ตึกใหญ่ ในการตกแต่งสไตล์นีโอคลาสสิก
เต่ายูนิฟอรา

เต่ายูนิฟอรา (ชื่อวิทยาศาสตร์: "Astrochelys yniphora") สัตว์เลื้อยคลานประเภทเต่า จำพวกเต่าบกชนิดหนึ่ง
เต่ายูนิฟอรา มีลักษณะเด่น คือ กระดองจะกลมสูงกว่าเต่าชนิดอื่น ๆ ตรงขอบด้านข้างของกระดอง จะยังคงมีลายสามเหลี่ยมสีเข้มชี้ขึ้นข้างบน โดยที่ฐานของสามเหลี่ยมจะชนกันทำให้ส่วนล่างของขอบกระดองด้านข้างเป็นสีดำ แลดูคล้ายแฉกของดาว จัดว่าเป็นเต่าที่มีความสวยงามมากชนิดหนึ่ง ขนาดเมื่อโตเต็มที่ ตัวผู้มีความยาวประมาณ 17.5 นิ้ว (44.5 เซนติเมตร) และตัวเมียประมาณ 15 นิ้ว (38 เซนติเมตร)
กินพืชจำพวกใบไม้ตระกูลถั่ว โดยเฉพาะที่อยู่ในสกุลชงโค ("Bauhinia") เป็นอาหารหลักมากถึงร้อยละ 90 ที่เหลืออีกร้อยละ 10 เป็นหญ้า
เป็นเต่าที่พบได้เฉพาะบนเกาะมาดากัสการ์ ในป่าละเมาะใกล้ชายฝั่งทะเลทางทิศตะวันตกเฉียงเหนือของเกาะใกล้กับอ่าวบาลีเบย์ที่เดียวเท่านั้น ด้วยความสวยงามจึงมักถูกจับนำมาขายเป็นสัตว์เลี้ยงอยู่เสมอ ๆกอรปกับพื้นที่อาศัยถูกบุกรุกแผ้วถางด้วยไฟเพื่อทำการเกษตรรวมทั้งถูกจับไปบริโภคเป็นอาหาร จนคาดว่าเหลือปริมาณประชากรในธรรมชาติไม่ถึง 400 ตัว ถือได้ว่าเป็นเต่าบกชนิดที่หายากที่สุดในโลก จึงมักตกเป็นข่าวลักลอบซื้อขายกันอย่างผิดกฎหมายอยู่บ่อย ๆ มีราคาซื้อขายที่สูงมากแม้ว่าปัจจุบันจะสามารถเพาะขยายพันธุ์ได้แล้วก็ตาม โดยเต่าขนาดเล็กอายุประมาณ 3–4 ปี ขนาดประมาณ 6 นิ้ว มีราคาซื้อขายกันอยู่กับที่ประมาณ 200,000 บาท และตัวใหญ่อายุประมาณ 10 ปี ความยาวประมาณ 12 นิ้ว ราคาซื้อขายอยู่ที่ 1–2,000,000 บาท โดยในตัวใหญ่มีราคาซื้อกันที่เซนติเมตรละ 200,000 บาท ราคาจะแตกต่างกันไปที่ความสวยงามของกระดองและอายุรวมถึงขนาด
จักรพรรดิโคโนเอะ

จักรพรรดิโคโนเอะ (16 มิถุนายน ค.ศ. 1139 – 22 สิงหาคม ค.ศ. 1155) เป็นจักรพรรดิญี่ปุ่นองค์ที่ 76 ตามลำดับการสืบราชบัลลังก์แบบดั้งเดิม
รัชสมัยของโคโนเอะอยู่ในช่วง ค.ศ. 1142 ถึง 1155
พระราชวงศ์.
ก่อนสืบราชบัลลังก์ดอกเบญจมาศ พระองค์มีพระนามเดิม ("อิมินะ") ว่า เจ้าชายนาริฮิโตะ (体仁親王) หรือ เจ้าชายโทชิฮิโตะ
พระองค์เป็นพระราชโอรสองค์ที่ 8 ของจักรพรรดิโทบะ พระมารดาของพระองค์คือฟูจิวาระ โนะ นาริโกะ (1117–1160) พระมเหสีในจักรพรรดิโทบะ
เหตุการณ์ในพระชนม์ชีพของจักรพรรดิโคโนเอะ.
เจ้าชายนาริฮิโตะได้รับการประกาศพระนามแต่งตั้งให้เป็นรัชทายาทไม่นานหลังจากที่พระองค์ประสูติในปี ค.ศ. 1139 และพระองค์ได้รับการประกาศให้เป็นจักรพรรดิเมื่อพระชนมายุเพียง 3 พรรษา
สมัยนั้นคัมปากุคือ ฟูจิวาระ โนะ ทาดามิชิ กลายเป็นเซ็ชโชหรือผู้สำเร็จราชการแทนพระองค์ อดีตจักรพรรดิโทบะยังคงกำกับดูแลกิจการทั้งหมดของราชสำนัก ในขณะที่อดีตจักรพรรดิซูโตกุไม่มีพระราชอำนาจใด ๆ ความขัดแย้งนี้ส่งผลให้เกิดความขัดแย้งมากมายตามมาในรัชสมัยของจักรพรรดิโคโนเอะ